|  |  |  |  |  |
| --- | --- | --- | --- | --- |
| **Naziv akta: Program potpore male vrijednosti u poljoprivredi Općine Dubrovačko primorje za razdoblje 2025.-2029. godine** | | | | |
| **Razdoblje savjetovanja: od 10.09.2024 - 10.10.2024** | | | | |
| **Korisnik** | **Komentar** | **Datum** | **Status** | **Odgovor** |
| Vlaho Mozara | Predlažem u prihvatljive predlagatelje dodati i SOPG (samoopskrbno obiteljsko poljoprivredno gospodarstvo) | 24.09.2024 15:43: | **- Prihvaćen** |  |
| Vlaho Mozara | Predlažem promjenu naziva programa na način da se 2029. godina promijeni u 2027. g., kako bi trajanje programa bilo vezano za godinu trajanja Uredbe 1408/2013 temeljem koje se i donosi program | 24.09.2024 15:45: | **-Odbijen** | S obzirom da Općina Dubrovačko primorje donosi Program, naziv Programa mijenjat će se sukladno novim Uredbama EU |
| Vlaho Mozara | Predlažem da se uvrsti mjera sufinanciranja rješavanja imovinsko pravnih odnosa jer je to ogromni problem na području Općine. Mjera može sadržavati troškove geodetskih, odvjetničkih i administrativnih usluga u svrhu rješavanja imovinsko pravnih odnosa, uz uvjet da se takvo zemljište odmah mora staviti u poljoprivredne svrhe na određeni minimum godina. | 24.09.2024 15:49: | **-Odbijen** | Pravno mišljenje je da nije moguće opravdat sredstva u proračunskoj godini zbog dugotrajnosti postupka pred sudovima |
| Vlaho Mozara | Predlaže se dodavanje nove mjere koja bi se odnosila na subvencioniranje troška vode na poljoprivrednim priključcima sukladno posebnom Zaključku Načelnika. Potpora bi se odobravala za subvencioniranje izdataka za vodu na poljoprivrednim priključcima sukladno posebnom Zaključku Načelnika o ekstremnim vremenskim prilikama. Maksimalni iznos potpore po korisniku iznosi 50% dokumentiranog izdatka, a najviše do 800,00 EUR (6,027.60 HRK) godišnje. | 24.09.2024 15:51: | **-Odbijen** | U JLS-e koje su provodile ovu mjeru, ista nije pokazala pozitivan učinak |
| Vlaho Mozara | Predlaže se dodavanje odredbe da se Odluke o dodjeli potpora ili prikladnog registra dodjeljenih potpora objavljuju se na službenoj web stranici Općine Dubrovačko primorje. Na taj način bi sustav potpora bio transparentan i onemogućena zloporaba ili manipulacije poticajima. | 24.09.2024 15:54: | **-Odbijen** | Svaka mjera će bit definirana zasebno javnim pozivom |
| Vlaho Mozara | Predlažem uvršavanje mjere za okrupnjavanje poljoprivrednog zemljišta koja se može iskombinirati s prijedlogom broj 3. odnosno s mjerom rješavanja imovinsko-pravnih odnosa. | 24.09.2024 16:03: | **-Odbijen** | Pravno mišljenje je da nije moguće opravdat sredstva u proračunskoj godini zbog dugotrajnosti postupka pred sudovima. |
| Vlaho Mozara | Predlaže se dodavanje odredbe kojom se poljoprivredni program iz 2009. stavlja van snage. U suprotnom Općina će imati 2 programa pravno na snazi. Takva odredba može glasiti: "Stupanjem na snagu ovog Programa prestaje važiti „Pravilnik o poticanju poljoprivrede u Općini Dubrovačko primorje“ KLASA 011-01/08-01/6 URBROJ: 2117-05-08-1 od 18. prosinca 2008. godine (Službeni glasnik Dubrovačko neretvanske županije, broj 2/2009)" | 24.09.2024 16:05: | **- Prihvaćen** |  |